proxectonos/corpus_dominio_legal_administrativo_tmp huggingface dataset:
22/03/2016 | Administración LocalMunicipal
Mugardos
Padrón do servizo de comedor escolar municipal de febreiro de 2016

A resolución da Alcaldía 163/14.03.2016 aprobou o padrón fiscal correspondente ao mes de febreiro do exercizo 2016 do Servizo de Comedor Escolar municipal. O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses, do día 14/03/2016 ata o 14/05/2016. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 15 de marzo de 2016 O alcalde Juan Domingo de Deus Fonticoba
22/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo 10 de marzo de 2016 da Xefatura Territorial da Coruña, que sinala data para os pagos do prezo xusto por expropiación para unha instalación de gas nos concellos de Cambre, Carral e Culleredo, expediente IN627A 2011/5-0

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar os días 3, 4 e 5 de maio no concello de Culleredo, o día 11 de maio no concello de Cambre e o día 12 de maio no concello de Carral, do presente ano 2016, en todos os casos a partir das 10:00 horas, para que o pagador da entidade beneficiaria “Gas Galicia SDG, SA” proceda, diante do representante desta xefatura territorial, nas oficinas das casas consistoriais dos respectivos concellos, aos pagos do prezo xusto e xuros, por expropiación e imposición de servidumes de paso e/ou ocupación temporal da instalación de gas denominada Ramal de subministración en 10 bar a Carral (expediente IN627A 2011/5-0), ás persoas propostas pola citada empresa como propietarias ou titulares de dereitos sobre as fincas afectadas, ás que se lles dirixirá notificación individual para o efecto. Cando as persoas propietarias ou titulares de dereitos sobre fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da citada Lei de expropiación forzosa. Neste caso, para dar cumprimento ao disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, igualmente publicarase un anuncio no taboleiro de edictos único (TEU) do Boletín Oficial do Estado. A Coruña, 10 de marzo de 2016 Isidoro Martínez Arca Xefe territorial da Coruña
22/03/2016 | Administración LocalMunicipal
As Pontes de García Rodríguez
Secretaría
Designación como substituta na presidencia da Xunta de Goberno Local á primeira tenente de alcalde, María Montserrat García Chavarría

ANUNCIO Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 270/2016, do día 10/03/2016, designouse como substituta na presidencia da Xunta de Goberno Local do día 11/03/2016, á primeira tenente de alcalde, María Montserrat García Chavarría. As Pontes de García Rodríguez, 15 de marzo de 2016. O concelleiro delegado da Área de Réxime Interno e Recursos Humanos José Alén Álvarez
22/03/2016 | Administración LocalMunicipal
Dodro
Anuncio de aprobación definitiva de modificación da Ordenanza fiscal núm.12 que regula a taxa pola prestación de servizos deportivos

O Pleno municipal aprobou inicialmente a modificación da ordenanza fiscal núm.12 que regula a taxa pola prestación de servizos deportivos, na sesión ordinaria que tivo lugar o día 15 de xaneiro de 2016. Logo de transcorrer o prazo de exposición pública do acordo de aprobación inicial (BOP núm.15, do 25 de xaneiro de 2016), ao non se presentar ningunha alegación, considérase aprobada definitivamente a referida modificación, ao abeiro do establecido no artigo 49. c) da Lei reguladora das bases de réxime local. Consonte co previsto no artigo 70.2 da Lei 7/1985, do 2 de abril e 17.4 do Real decreto lexislativo 2/2004, do 5 de marzo, e para os efectos da súa entrada en vigor, procédese á publicación do texto modificado: A. Escolas deportivas municipais: (euro/trimestre) - Maiores de 16 anos: 17 euros - Menores de 16 anos: 11,50 euros B. Actividades deportivas de verán (xullo-agosto): - Maiores de 16 anos: 17 euros/bimestre - Menores de 16 anos: 11,50 euros/bimestre C. Cursos específicos de duración superior a 20 horas: 5,50 euros D. Utilización do ximnasio (inclúe 12 horas/mes) - Aboamento mensual: 17 euros - Aboamento trimestral: 40 euros - Os clubs deportivos e asociacións culturais ou deportivas sen fins de lucro inscritas no rexistro de asociación do Concello (1 h/semana): - Aboamento mensual: 6,50 euros - Aboamento trimestral: 16 euros A presente modificación entrará en vigor a partir do 01/03/2016 as relativas á utilización do ximnasio e o resto a partir do 01/10/2016. Contra esta aprobación definitiva, pódese interpoñer o recurso contencioso-administrativo, segundo o disposto na lexislación vixente. Dodro, 3 de marzo de 2016 O alcalde Valentín Alfonsín Somoza
22/03/2016 | Administración LocalMunicipal
Oza-Cesuras
Información pública proxecto: “Mejora del abastecimiento de agua potable en Oza-Cesuras. t. m. de Oza-Cesuras (A Coruña)”

Recibido procedente de Augas de Galicia o proxecto denominado “Mejora del abastecimiento de agua potable en Oza-Cesuras, T. M. de Oza-Cesuras (A Coruña)” redactado pola empresa Zelig Strategy, S. L. de data agosto de 2015, ábrese un período de información pública por prazo de trinta días hábiles, contados a partires do día seguinte ao da súa publicación no Boletín Oficial da Provincia coa finalidade de posibles alegacións ou suxerencias. Todo elo de conformidade co disposto no artigo 9 do Decreto 59/2013, do 14 de marzo, polo que se desenvolve a Lei 9/2010, do 14 de novembro, de Augas de Galicia, en materia de execución e explotación de infraestruturas hidráulicas (DOG núm.73, do 16 de abril de 2013). Oza-Cesuras a 14 de marzo de 2016. O ALCALDE, Asdo.- José Pablo González Cacheiro
22/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.48620, Concesión dun caudal de auga ó Servizo de Prevención e Defensa Contra Incendios Forestais da Coruña, no concello de Vilarmaior (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de marzo de 2016 e como resultado do expediente incoado ó efecto, outorgóuselle ó Servizo de Prevención e Defensa Contra Incendios Forestais da Coruña, unha concesión de 200 m3 anuais de auga que procede do rego das Queimadas, no lugar da Eirexa, na parroquia de San Pedro de Grandal, no concello de Vilarmaior (A Coruña), con destino a depósito de auga para incendios. Número Expte.: DH. A15.48620 Santiago de Compostela, 8 de marzo de 2016 A xefa do Servizo de Tramitación Técnico-Administrativa do Dominio Público Hidráulico Maria Orfilia Broderick Estebe
22/03/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xustriprezo e de xuros de demora da clave de obra AC/06/065.01 no concello de Laxe o día 26 e 27 de abril de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos Xustiprezo e intereses ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de Laxe, por mor das obras do Proxecto: · AC/06/065.01, “Acondicionamento da estrada AC-433 a Ponte do Porto-Laxe” Dito pagamento terá lugar no: Termo municipal de Laxe Lugar: Casa Consistorial do Concello de Laxe Data: 26 e 27 de abril de 2016 de 9:30 a 11.30 horas para os afectados convocados da clave AC/06/065.01 O pagamento efectuarase polo pagador deste servizo e en presencia do representante da Administración, e do alcalde e secretario de dito concello O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 14 de marzo de 2016 O xefe do servizo, Fdo.: Felipe de la Vega Gándaras
22/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.25223. Concesión dun caudal de auga á Comunidade de Usuarios de Auga de Estramundi de Abaixo, no concello de Padrón (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de marzo de 2016 e como resultado do expediente incoado ó efecto, outorgóuselle á Comunidade de Usuarios de Auga de Estramundi de Abaixo, unha concesión de 24.991,55 m3 anuais de auga que procede de cinco mananciais situados en Estramundi de Abaixo, na parroquia de Padrón (Santiago), no concello de Padrón (A Coruña), con destino a uso doméstico. Número Expte.: DH. A15.25223 Santiago de Compostela, 8 de marzo de 2016 A xefa do Servizo de Tramitación Técnico-Administrativa do Dominio Público Hidráulico Gislena Noviembre Almudi
22/03/2016 | Administración LocalMunicipal
Touro
Resolución da Alcaldía do 26 de febreiro de 2016 sobre reestruturación das delegacións da Alcaldía

ANUNCIO Por esta Alcaldía, con data 26 de febreiro de 2016, ditouse a seguinte resolución: “Habendo resolto por esta Alcaldía en data 1 de xullo de 2015 designar delegados da Alcaldía en diversas materias a concelleiros da Corporación. Considerando necesaria unha reestruturación dos servizos e das delegacións efectuadas, veño a RESOLVER: Primeiro. –Propoñer a supresión da Comisión de Educación. Segundo. –Propoñer a supresión da Comisión de Cultura. Terceiro. –Propoñer a creación da Comisión de Cultura e Educación. Cuarto. –Designar e cesar delegados da Alcaldía aos seguintes concelleiros: – Cesar como delegado de Cultura a D. Samba Garcia Quismondo Batana. – Cesar como delegada de Educación a D.ª María Victoria Pazos Pérez. – Designar como delegado de Obras, Servizos e Urbanismo a D. Samba Garcia Quismondo Batana. – Designar como delegada de Cultura e Educación a D.ª María Victoria Pazos Pérez. Quinto. –Propoñer como presidente da Comisión de Obras, Servizos e Urbanismo a D. Jesús Martínez Pereira. Sexto. –Propoñer como presidenta da Comisión de Cultura e Educación a D.ª Alfredo Roberto Iregui Norocea. Sétimo. –Correspóndelle ao Pleno a designación dos membros das comisións nas que se realizaron os cambios establecidos con anterioridade. Oitavo. –Dar Conta ao Pleno na primeira sesión que celebre do presente decreto para súa constancia e efectos. Noveno. –Publicar a presente resolución no Boletín Oficial da Provincia sen prexuízo da súa inmediata entrada en vigor. Mandouno e firma o señor alcalde, D. Ignacio Codesido Barreiro, en Touro, a vinte e seis de febreiro de dous mil dezaseis.” Touro, 14 de marzo de 2016. O ALCALDE Asdo.: Ignacio Codesido Barreiro
18/03/2016 | Administración LocalMunicipal
Muros
Anuncio renumeración da parroquia de Muros

En Muros, a oito de marzo de dous mil dezaseis, a Sra. alcaldesa do Concello de Muros, dita a seguinte resolución: O art.75 RD 1690/1986, polo que se aproba o regulamento de poboación e demarcación das entidades locais sinala o deber dos concellos de ter actualizada a nomenclatura e rotulación das vías públicas e a numeración dos edificios, informando disto a todas as Administracións públicas. O Pleno da Corporación do Concello de Muros celebrado o 24 de setembro de 1999 aprobou o nomenclátor das rúas da parroquia de Muros e a lista definitiva de nomes de núcleos e rúas do municipio, tras o ditame da Comisión de Toponimia, foi aprobado na Xunta de Goberno Local do 6 de outubro de 2000. Logo de ver os cambios normativos posteriores e os traballos de remuneración realizados polo Concello, RESOLVO: 1º.- Facer as correspondentes modificacións no “Padrón Municipal de Habitantes” do Concello de Muros, así como as correspondentes modificacións no “Padrón da taxa pola recollida de lixo”, tendo en conta o nomenclátor aprobado para a parroquia de Muros e os traballos de renumeración realizados.2º.- En base o art.86 Lei 30/1992 de réxime xurídico e procedemento administrativo común con ánimo de información pública fago publicar esta resolución na páxina web do Concello de Muros e no Boletín Oficial da Provincia durante o prazo de 20 días para que as persoas ou entidades interesadas formulen as súas reclamacións, reparos ou observacións. O acordo de aprobación inicial pasará a ser definitivo no caso de que non se formulasen reclamacións, reparos ou observacións. Muros, 8 de marzo de 2016 A alcaldesa María Xosé Alfonso Torres
18/03/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xustiprezo na clave de obra AC/99/042.01 dos concellos de Santiago e Ames o día 31 de marzo de 2016

En cumprimento do disposto no artigo 49 do Regulamento de Expropiación Forzosa de 26 de Abril de 1957, a empresa beneficiaria da expropiación, Concesionaria Santiago – Brión S. A., resolveu proceder a executa-lo pagamento dos xustiprezos correspondentes a expedientes de expropiación forzosa instruídos para os Termos Municipais de Santiago e Ames, por mor da obra do Proxecto AC/99/042.01 “Autovía AG-56 Santiago de Compostela (N-550 Na Rocha) - Brión (AC-543)”, ós propietarios cuxa relación figura exposta no taboleiro de anuncios dos Concellos referenciados. Dito pagamento terá lugar: Lugar: Oficinas da representación da beneficiaria en Vía La Cierva 15 Polígono do Tambre Santiago Data: 31 de marzo de 2016 as 10:00 horas. O que se fai público, para xeral coñecemento, advertindo ós interesados que o pagamento farase precisamente, ós que figuran como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán de identificarse co documento nacional de identidade. A Coruña, a O xefe do servizo, Asdo.: Felipe de la Vega Gándaras
18/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 4 de marzo de 2016 pola que se somete a información pública a petición de autorización administrativa previa e de construción dunha instalación de distribución eléctrica no concello da Coruña (expediente IN407A 2016/030-1)

Resolución do 4 de marzo de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de distribución eléctrica no concello da Coruña (expediente IN407A 2016/030-1) Expte.: IN407A 2016/030-1 Solicitante: Unión Fenosa Distribución, S. A. Denominación: subestación San Pedro de Visma 66/15 kV, ampliación SSAA. Concello: A Coruña Características técnicas: Ampliación dos SSAA existentes no parque de 15 kV, mediante a instalación dun segundo transformador de SSAA de 100 kVA e relación de transformación 15,000/400V, conectado á semibarra 7BA2, na posicion que actualmente ocupa a liña 15 kV “Casa del Agua”, modificando a dita posición para a súa nova función. Dotarase a actual posición de SSAA de interruptor para a cal se substituirá a cela 715 por outra con carretón extraíble e se instalará unha nova cela na semibarra 7BA1 para conectar a liña 15 kV “Casa del Agua”. A maiores cambiarase o interruptor da posición de acoplamento, por outro interruptor de maior intensidade nominal e substitúense os transformadores de tensión de barras 7BA2. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 4 de marzo de 2016. Isidoro Martínez Arca Xefe territorial da Coruña
18/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 4 de marzo de 2016 pola que se somete a información pública a petición de autorización administrativa previa e de construción dunha instalación de distribución eléctrica no concello de Neda (expediente IN407A 2016/034-1)

Resolución do 4 de marzo de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de distribución eléctrica no concello de Neda (expediente IN407A 2016/034-1) Expte.: IN407A 2016/034-1 Solicitante: Unión Fenosa Distribución, S. A. Denominación: Retranqueo LMT CRN-707B, lugar de Poulo-Xubia. Concello: Neda Características técnicas: Desmantelamento tramo LMT CRN-707B entre CT Poulo e CT Muchiqueira, a 15 kV, nunha lonxitude de 0,322 km entre os apoios n.º 7 e n.º 12 de celosía metálica existente a retirar no tramo entre o CT Poulo (expediente 135/09) e o CT Muchiqueira (expediente 202/09), condutor Pigeon/99,22 mm 2 (a retirar). Liña de media tensión subterránea a 15 kV, cunha lonxitude de 0,365 km, coa orixe en cela existente no CT Poulo (expediente 135/09) e final en empalmes proxectados na LMTS CRN-707B, no tramo entre o CT Poulo (expediente 135/09) e o CT Muchiqueira (expediente 202/09), en condutor RHZ1-2OL 12/20kV 1x240 mm 2 AL. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 4 de marzo de 2016. Isidoro Martínez Arca Xefe territorial da Coruña
18/03/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago do xustoprezo nas claves de obra AC-09-257.01, AC-09-257.01. M1 e AC-09-257.01. M3 no Concello de Ribeira o día 19 de abril de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de RIBEIRA, por mor das obras do Proxecto: Dito pagamento terá lugar: Lugar: Casa Consistorial do Concello de RIBEIRA Data: 19 de Abril de 2016 de 09:30 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 10 de marzo de 2016 O xefe do servizo, Fdo.: Felipe de la Vega Gándaras
18/03/2016 | Administración LocalMunicipal
Santiago de Compostela
Servizos Económicos - Oficina Orzamentaria
Aprobación inicial do Proxecto de orzamentos e cadro de persoal do exercicio 2016 do Concello de Santiago de Compostela

O Orzamento Xeral, no que se integran os Orzamentos do Concello de Santiago de Compostela, do Auditorio de Galicia e das empresas municipais INCOLSA e TUSSA, así como o cadro de persoal para o ano 2016, foi aprobado inicialmente por acordo do Pleno municipal na sesión extraordinaria celebrada o día 15 de marzo de 2016, e exponse ao público durante 15 días hábiles, durante os cales os interesados poderán examinalo nos Servizos Económicos do Concello, na rúa Galeras número 5, e presentar as reclamacións que estimen oportunas (as alegacións que se presenten deberán conter necesariamente o seguinte código de referencia para o seu rexistro “ORZ2016”); todo elo en cumprimento do disposto no artigo 169 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais. Santiago de Compostela, 15 de marzo de 2016 A CONCELLEIRA DELEGADA DE ECONOMÍA E FACENDA Asdo.: María Rozas Pérez
18/03/2016 | Administración LocalMunicipal
Mañón
Convocatoria para a elección de xuíz de paz substituto

De conformidade co previsto nos artigos 101.4 da Lei Orgánica 6/1985, do 1 de xullo, do Poder Xudicial e polo acordo da Sala de Goberno do Tribunal de Xustiza de Galicia o día 18 de decembro de 2015, convócase elección para o cargo de xuíz de paz substituto do municipio de Mañón. Poderán participar na presente selección as persoas que reúnan os seguintes requisitos: a) Ser español. b) Ser maior de idade. c) Non estar incurso en algunha das causas de incapacidade establecidas no artigo 303 da Lei Orgánica do Poder Xudicial. Segundo dito artigo estarán incapacitados para o exercicio do cargo de xuíz de paz: - Os impedidos física ou psiquicamente para a función xudicial. - Os condenados por delito doloso mentres non obteñan a rehabilitación. - Os procesados ou inculpados por delito doloso, en tanto non sexan absoltos ou se dite auto de sobresemento. - Os que non estean no pleno exercicio dos seus dereitos civís. As solicitudes presentaranse, a través das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, no prazo de QUINCE días hábiles contados a partir do seguinte ó da publicación do presente anuncio no BOP. Á solicitude xuntarase a seguinte documentación: a) Certificado de nacemento ou fotocopia cotexada do DNI. b) Certificado do Rexistro Central de Penados e Rebeldes e declaración complementaria de non estar inculpado ou procesado, conforme á Lei 68/1980. c) Xustificación dos méritos que alegue o solicitante. A elección de xuíz de paz substituto será efectuada polo pleno do Concello de Mañón, mediante acordo adoptado co voto favorable da maioría absoluta dos seus membros, entre as persoas que reunindo os requisitos, o solicitasen. Se non houbese solicitudes, o pleno elixirá libremente. O candidato proposto polo Concello será nomeado xuíz de paz pola Sala de Goberno do Tribunal Superior de Xustiza por un período de catro anos. Mañón, 9 de marzo de 2016. O ALCALDE Alfonso Emilio Balseiro Gómez
18/03/2016 | Administración LocalMunicipal
Carnota
Aprobación inicial do orzamento para o ano 2016

ANUNCIO APROBACIÓN INICIAL DO ORZAMENTO PARA O ANO 2016 O Pleno da Corporación aprobou inicialmente o orzamento do Concello para o exercicio de 2016 na sesión do 9 de marzo de 2016, que se expón ao público coa finalidade de que as persoas e as entidades interesadas poidan presentar no prazo de quince días as suxestións e reclamacións que xulguen oportunas. De non habelas, entenderase aprobado definivamente. O prazo antedito cóntase desde que se publique este anuncio no BOP e o expediente está a disposición das persoas interesadas nas oficinais municipais. Carnota, 11 de marzo de 2016. O alcalde Ramón Noceda Caamaño
18/03/2016 | Administración LocalMunicipal
Carballo
Anuncio de aprobación de prezo público para o desenvolvemento da actividade formativa FormaCIP, do Concello de Carballo

A Xunta de Goberno Local, en sesión ordinaria celebrada o día 29 de febreiro de 2016, aprobou o prezo público para o desenvolvemento da actividade FormaCIP do Concello de Carballo, segundo o seguinte detalle: Publícase este acordo para o seu xeral coñecemento no boletín oficial da provincia segundo o disposto no artigo 59.6 a) da Lei 30/1992, do 26 de novembro, de réxime xurídico das administracións públicas e do procedemento administrativo común, e entrará en vigor ao día seguinte ao da súa publicación. Carballo, 10 de marzo de 2016. O alcalde D. Evencio Ferrero Rodríguez
18/03/2016 | Administración LocalMunicipal
Bergondo
Intervención
Aprobación inicial da modificación de crédito número 1_SC do ano 2016, de suplemento de crédito e crédito extraordinario, sobre o orzamento do Concello de Bergondo de 2016, prorrogado o do 2014

ANUNCIO Aprobación inicial da modificación de crédito número 1_SC do ano 2016, de suplemento de crédito e crédito extraordinario, sobre o orzamento do Concello de Bergondo de 2016, prorrogado o do 2014. O Pleno deste concello, na sesión extraordinaria que tivo lugar o día 14 de marzo de 2016, aprobou inicialmente a modificación de créditos núm.1_SC sobre o orzamento do Concello de Bergondo de 2016, prorrogado o do 2014, de aprobación de suplemento de créditos e crédito extraordinario, por un importe total de 495.069,07euros. En cumprimento da lexislación vixente, o expediente exponse ó público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas a alcaldesa. No caso de que non se presenten reclamacións, considerarase a modificación definitivamente aprobada, debéndose publica-lo anuncia da aprobación definitiva co resumo por capítulos.15 de marzo de 2016. A alcaldesa Asdo.: Alejandra Pérez Máquez
18/03/2016 | Administración LocalMunicipal
Santa Comba
Regularización de edificios escolares e vivendas mestres e vivenda conserxe. Desafectación

ANUNCIO O Pleno da Corporación municipal, en sesión feita o 26/02/2016, por maioría absoluta do número legal de miembros da misma, adoptou, entre outros, o acordo extractado seguinte: 1.–Aprobar inicialmente o expediente de alteración da cualificación xurídica-desafectación, para declarar tales inmobles como patrimoniais, quedando acreditada a legalidade da alteración xurídica, dos inmobles seguintes: 2.–Someter a información pública polo prazo dun mes no Boletín Oficial da Provincia da Coruña e no taboleiro de anuncios do Concello, para que os interesados poidan formular as reclamacións que consideren pertinentes.3.–Solicitar a autorización para a declaración da desafectación dos inmobles mencionados á Consellería de Cultura, Educación e Ordenación Universitaria.4.–Dar conta á comisión informativa que corresponda na primeira sesión que celebre.5.–Publicar anuncio informativo na páxina web municipal e na Sede Electrónica.6.–Facultar ao alcalde para todo o relacionado coa tramitación e xestión do presente acordo e o correspondente expediente”. Ábrese un trámite de información pública por un prazo dun mes para que se poidan presentar reclamacións e suxestións; ao abeiro do artigo 8 do Real decreto 1372/1986, do 13 de xuño, polo que se aproba o Regulamento de bens das entidades locais. En Santa Comba, 2 de marzo de 2016. O alcalde José Antonio Ucha Velo
18/03/2016 | Administración LocalMunicipal
A Coruña
Área de Rexeneración Urbana e Dereito á Vivenda
Xestión do Solo
Notificación mediante publicación de expediente de revisión de oficio

PUBLICACIÓN No Servizo de Planeamento e Xestión do Solo da Concellaría de Rexeneración Urbana e Dereito a Vivenda estase a instruír o procedemento de revisión de oficio dos acordos de 2004, 2005 e 2006 adoptados pola Xunta de Goberno Local do Concello da Coruña no expediente do Proxecto de Compensación do Sector 7, “Someso”, incoado en virtude de solicitude presentada por D. Rodrigo Enrique Azam Nalepa, en representación do Bloque, no ano 2013 e reiterada no 2014. Pola Directora da Asesoría Xurídica Municipal se emite informe no que se conclúe que procede impulsar o procedemento ao non concorrer causa algunha de inadmisión das recollidas no artigo 102 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Dado o tempo transcorrido e os cambios producidos na titularidade das propiedades afectadas, solicitouse informe de distintos departamentos desta Concellaría coa finalidade de identificar aos posibles interesados no procedemento. Á vista da existencia dunha pluralidade indeterminada de persoas, de acordo cos artigos 58, 59 e 60 da Lei 30/1992, procede facer pública a tramitación do procedemento para que os interesados poidan ter acceso, e de selo caso, comparecer no expediente, tomar coñecemento da súa existencia e facer alegacións nun prazo de dez días hábiles, a contar dende esta publicación. O expediente estará a disposición dos interesados nas dependencias municipais da Concellaría de Rexeneración Urbana e Dereito a Vivenda, Departamento de Xestión do Solo, en horario laboral de 8:00 a 12:00 horas. A Coruña, 23 de febreiro de 2016. O director de Rexeneración Urbana e Dereito a Vivenda Asdo.: Jorge Juan Cao Abad
18/03/2016 | Administración LocalMunicipal
Pontedeume
Exposición pública padrón suministro de auga potable, rede de saneamento e depuración, cuarto trimestre 2015

Coa data do sete de marzo de dous mil dezaseis, o Sr. Alcalde-Presidente do Concello de Pontedeume, dictou a Resolución nº 152/2016 qu se indica de seguido: Na que se aproba o padrón das taxas de subministro de auga potable, saneamento e depuración correspondente ao cuarto trimestre de 2015 e as liquidacións resultantes deste, condicionando dita aprobación ás modificacións do padrón que poidan xurdir como resultado das comprobacións a realizar anteriormente indicadas, cos seguintes datos: ABASTECEMENTO DE AUGA. M3 facturados: 249.549 Padrón: 102,027,76.- euros, IVE excluido SANEAMENTO M3 facturados: 169,221 Padrón: 24,814,47.- euros, IVE excluido CANON M3 facturados: 173,003 Padrón: 55,021,40.-euros, IVE excluido. DEPURACIÓN M3 facturados: 151,450 Padrón: 38.708,03.- euros, IVE excluido O que se expón ao ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó padrón todos os interesados poderán interpor recurso de reposición ante esta alcaldía, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. O prazo de cobramento en período voluntario abranguerá dende o día 15 de marzo de 2016 ao 15 de maio de 2016. Os pagamento farase efectivo nas oficinas da empresa VIAQUA Gestión Integral de Augas de Galicia S. A. U, tamén existe a posibilidade de domiciliar o pagamento das liquidacións nas entidades financeiras. Transcurrido este prazo iniciarase o periodo executivo e a debéda resultante esixirase polo procedemento de apremio, co recargo e xuros de demora que procedan. Pontedeume, 9 de marzo de 2016. O Alcalde. Asdo. Bernardo Fernández Piñeiro.
07/03/2016 | Administración LocalMunicipal
Ponteceso
Secretaría
Desafectación camión de recollida de residuos sólidos urbanos

ANUNCIO Asunto: Aprobación provisional do expediente de desafectación do camión de recollida de residuos sólidos urbanos O Pleno do Concello, na sesión do 25.02.2016, acordou aprobar inicialmente o expediente de desafectación do camión de recollida de residuos sólidos urbanos. Expoño o expediente a información pública mediante anuncios no BOP da Coruña e no taboleiro de anuncios da Casa do Concello, para que as persoas interesadas poidan presentar alegacións no prazo de 1 mes, contado a partir do seguinte da publicación deste anuncio no BOP da Coruña. O expediente entenderase aprobado definitivamente se as persoas interesadas non presentan alegacións no prazo sinalado. Ponteceso, 26 de febreiro de 2016. O alcalde Xosé Lois García Carballido
07/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51294. Jesús Manuel Tomé Vázquez. Concello de Santiago de Compostela

Jesús Manuel Tomé Vázquez, con DNI XXXXXXXXX e enderezo no lugar de Cimadevila, 26, solicita de Augas de Galicia a autorización de obras no lugar de Bouza das Pedras, parroquia de Laraño (San Martiño), t. m. de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51294 As obras solicitadas consisten no peche da parcela nº 192 do polígono nº 509, na zona de policía do río Sar, na parroquia de Laraño, e materializarase a base de postes de formigón separados 3 metros e malla ovelleira ata unha altura de 1,20 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 22 de febreiro de 2016 O xefe do servizo territorial Ángel Gómez Rey
07/03/2016 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública de inicio de expediente de investigación para determinar a existencia dun antigo camiño que conecta Casal da Horta (números 2 e 3) coa rúa Pontepedriña de Arriba (núm.13)

O alcalde de Santiago de Compostela, con data 9 de febreiro de 2016, resolveu en relación co camiño de referencia entre outras cuestións o seguinte:  INICIAR EXPEDIENTE DE INVESTIGACIÓN para determinar a existencia dun antigo camiño público que conecta Casal da Horta (dende o punto situado entre os números 2 e 3 do lugar de Casal da Horta) coa rúa Pontepedriña de Arriba (á altura da curtiduría sita no número 13 da rúa Pontepedriña de Arriba).  PUBLICAR a resolución de inicio de EXPEDIENTE DE INVESTIGACIÓN no Boletín Oficial da Provincia e expoñer un exemplar deste boletín durante quince días no taboleiro de anuncios do Concello. Ademais a presente resolución de iniciación do expediente de investigación se NOTIFICARÁ aos afectados por esta investigación que resulten coñecidos e identificables e se COMUNICARÁ á administración estatal e autonómica, para que estas, no seu caso, poidan facer valer os seus dereitos e alegar o procedente. Durante o prazo dun mes, contado dende o día seguinte ao que deba darse por rematada a publicación dos anuncios no taboleiro da Corporación, poderán as persoas afectadas polo expediente de investigación alegar por escrito perante o Concello canto estimen conveniente ao seu dereito acompañando tódolos documentos en que funden as súas alegacións. O que se publica aos efectos sinalados, os interesados poderán consultar o expediente no Servizo de Planeamento e Xestión (Sección de Patrimonio) e formular as alegacións que xulguen oportunas. Santiago de Compostela, 25 de febreiro de 2016. O alcalde titular Asdo.: Martiño Noriega Sánchez
07/03/2016 | Administración LocalMunicipal
Oza-Cesuras
Devolución de fianzas

Transcurrido o prazo de garantía para a execución da obras denominadas: E solicitada pola empresa contratista “Estaine, SL”, a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza- Cesuras, 11 de febreiro de 2016.- O ALCALDE, Asdo.: José Pablo González Cacheiro.
07/03/2016 | Administración LocalMunicipal
Bergondo
Intervención
Acordo provisional da modificación da Ordenanza fiscal n.º 13 reguladora da taxa pola subministración de auga potable, pola acometida á rede xeral de abastecemento e saneamento, así como pola prestación do servizo de rede de saneamento e depuración

Para os efectos do artigo 17 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, exponse ó público o acordo provisional da modificación da Ordenanza fiscal n.º 13 reguladora da taxa pola subministración de auga potable, pola acometida á rede xeral de abastecemento e á rede xeral de saneamento, así como pola prestación do servizo de rede de saneamento e de depuración de augas residuais. O citado acordo provisional foi adoptado polo Pleno municipal, na sesión ordinaria que tivo lugar o 25 de febreiro de 2016. Os interesados lexítimos ós que fai referencia o artigo 18 da citada lei poderán examina-lo expediente na Intervención municipal e presenta-las reclamacións que estimen oportunas contra a modificación desta ordenanza fiscal segundo ás normas seguintes: a) Prazo de exposición pública e de presentación das reclamacións: 30 días hábiles que contan a partir do seguinte ó día de publicación deste anuncio no Boletín Oficial da Provincia. b) Oficina de presentación: Rexistro municipal do Concello c) Órgano ante o que presenta-las reclamacións: O Pleno municipal Bergondo, 26 de febreiro de 2016 A alcaldesa Asdo.: Alejandra Pérez Máquez
07/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51444. Peche de parcela. Concello de Vimianzo

Carmen Ioana Abengoza Gene, solicita de Augas de Galicia por atoparse nas marxes do río Grande e rego dos Muíños, a autorización de obras, no parcela de referencia catastral 7234701MH9773S0001IW, no lugar de Vimianzo, parroquia de Vimianzo (San Vicenzo), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51444. As obras solicitadas consisten no peche de parcela mediante formigón e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de febreiro de 2016 O xefe do servizo territorial Néstor Rodríguez Arias
07/03/2016 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución pola que se aproba a concesión provisional de subvencións a concellos e outras entidades locais da provincia da Coruña para a creación, mantemento e reforzo dos servizos de normalización lingüística, durante o ano 2016

O presidente desta Corporación, por resolución núm.2016/4950 do 2 de marzo de 2016, aprobou a concesión provisional de subvencións correspondentes ao programa FONL: Convocatoria do programa de subvencións a concellos e outras entidades locais da provincia da Coruña para a creación, mantemento e reforzo dos servizos de normalización lingüística, durante o ano 2016, o que se fai público para os efectos establecidos na base 1 das Bases reguladoras xerais das convocatorias de subvencións dirixidas a concellos e outras entidades locais, da Deputación Provincial da Coruña, ano 2016.1.- Non admitir provisionalmente as subvencións aos concellos/entidades que se relacionan no anexo 1, polos motivos que se indican.2.- Conceder provisionalmente as subvencións aos concellos/entidades que se relaciona no anexo 2, polos importes que se indican, con cargo á partida orzamentaria 0111/3344/46201, sendo o importe total proposto de 420.000,00€. 3- Conceder provisionalmente as subvencións aos concellos/entidades que se relacionan no anexo-3, condicionadas polos motivos que se indican.4.- Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.5.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desestimento da solicitude. Transcorrido o devandito prazo de 10 días sen que por parte dos solicitantes se formule desestimento expreso, a subvención considerarase aceptada tacitamente.6.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. FONL: Convocatoria do programa de subvencións a concellos e outras entidades locais da provincia da Coruña para a creación, mantemento e reforzo dos servizos de normalización lingüística, durante o ano 2016 Total solicitado 24.000,00€ FONL: Convocatoria do programa de subvencións a concellos e outras entidades locais da provincia da Coruña para a creación, mantemento e reforzo dos servizos de normalización lingüística, durante o ano 2016 Total concedido 420.000,00€ FONL: Convocatoria do programa de subvencións a concellos e outras entidades locais da provincia da Coruña para a creación, mantemento e reforzo dos servizos de normalización lingüística, durante o ano 2016 Total concedido 12.000,00€ A Coruña, 3 de marzo de 2016 O PRESIDENTE O SECRETARIO Valentín González Formoso José Luis Almau Supervía